## Pravilnik o mjeriteljskim zahtjevima za vodoravne cilindrične spremnike

### NN 35/2001 (19.4.2001.), Pravilnik o mjeriteljskim zahtjevima za vodoravne cilindrične spremnike

# DržavnI zavod za normizaciju i mjeriteljstvo

626

Na temelju članaka 22. Zakona o mjeriteljskoj djelatnosti (»Narodne
novine« br. 11/94) ravnatelj Državnog zavoda za normizaciju i mjeriteljstvo
donosi

## PRAVILNIK

### O MJERITELJSKIM ZAHTJEVIMA ZA VODORAVNE CILINDRIČNE SPREMNIKE

Članak 1.

Ovim se pravilnikom propisuju mjeriteljski zahtjevi za vodoravne
cilindrične spremnike što služe kao mjerila (u nastavku teksta »spremnici«).

Članak 2.

Pod spremnicima se razumijevaju nepokretne posude za smješ­taj tekućine čiji
se obujam određuje mjernom letvom, ljestvicom s cijevi koja pokazuje razinu
(nivokaznom cijevi) ili ure­đajem za mjerenje visine razine tekućine.

Članak 3.

U nastavku teksta navedeni izrazi, prema ovom pravilniku, imaju ova
značenja:

1) mjerno mjesto dio je spremnika s kojega se mjeri visina razine ili
obujam tekućine u spremniku ili visina praznog prostora u spremniku;

2) mjerna točka početna je točka od koje se mjeri razina ili obujam
tekućine u spremniku;

3) mjerna cijev jest cijev s prorezima ili otvorima koja ulazi u
unutrašnjost spremnika i kroz koju se spušta mjerna letva radi mjerenja razine
ili obujma tekućine u spremniku ili visine praznog prostora u spremniku;

4) cijev koja pokazuje razinu providna je cijev okomito postavljena s
vanjske strane spremnika, i njegovim je sastavnim dije­lom, na kojoj se može
promatrati razina tekućine u spremniku;

5) ulazni otvor dio je spremnika u obliku cilindra koji se nalazi na
cilindričnom dijelu ili bočnom dnu;

6) nazivni promjer spremnika promjer je koji se određuje pri
projektiranju spremnika;

7) obujamska tablica je numerička tablica iz koje se očitava obujam za
jedinicu duljine (cm ili mm) visine punjenja.

Članak 4.

Spremnici se sastoje od ovih osnovnih dijelova: cilindričnog dijela, dva
bočna dna, ulaznog otvora i mjernog mjesta. U spremnike se, ovisno o namjeni
mogu ugraditi grijala, grijaće cijevi, miješalice što se sastoje od vretena i
elise (vijka) u spremniku i električnog motora izvan spremnika,
prihvatno-zaštitna ploča i dr.; spremnici se mogu i dograditi – drugim ulaznim
otvorom, ulaznom cijevi, cijevi za pražnjenje i dr.

Članak 5.

Razlika između bilo koja dva izmjerena promjera cilin­drič­nog dijela
spremnika ne smije biti veća od ± 0,7% nazivnog pro­mjera.

Članak 6.

Os mjerne cijevi koja je ugrađena na poklopcu ulaznog otvora mora biti
okomita na ravnini poklopca i presijecati pod pravim kutom os cilindričnog
dijela spremnika.

Vrh mjerne letve spuštene uzduž osi mjerne cijevi mora dodirivati
spremnik u mjernoj točki od koje se mjeri razina ili obujam tekućine u
spremniku.

Granica dopuštenog odstupanja ulaznog otvora od cilin­dričnog dijela
spremnika, pri ugradnji ulaznog otvora, određena je okomitom udaljenošću mjerne
točke od okomite ravnine što prolazi kroz os spremnika. Odstupanje ne smije
biti veće od ± 1,5% nazivnog promjera.

Članak 7.

Na dijelu spremnika koji je nasuprot ulaznog otvora ne smije biti ni
varova ni sastava.

Na mjestu gdje pada vrh
mjerne letve može se postaviti prih­vat­no-zaštitna ploča.

Članak 8.

Ako se ulazni otvor spušta
donjim dijelom u unutrašnjost cilindričnog dijela spremnika, na linijama
presjeka vertikalne ravnine što prolazi kroz os cilindričnog dijela i donjeg
dijela ulaznog otvora moraju biti prorezi ili otvori za odvod zraka. Gornji
rubovi tih proreza ili otvora moraju dodirivati gornju izvodnicu cilindrič­nog
dijela spremnika.

Širina proreza ili otvora ne
smije biti manja od 14 mm.

Članak 9.

Konstrukcijom i materijalom
mora se osigurati stalan oblik spremnika i ne smije doći do promjere oblika
zbog vlastite težine, upotrebe ili transporta od proizvođača do mjesta
postavljanja.

Članak 10.

Spremnici se moraju postaviti
i učvrstiti tako da im bude osiguran stalan položaj.

Spremnici moraju biti
postavljeni ili ugrađeni tako da os ulaznog otvora pripada okomitoj ravnini koja
prolazi kroz os cilindrič­nog dijela spremnika.

Članak 11.

Dopuštena se granica zaokreta
spremnika oko svoje osi pri postavljanju spremnika određuje okomitom
udaljenošću mjerne točke od okomite ravnine što prolazi kroz os spremnika i ne
smije biti veća od ± 1,5% nazivnog promjera.

Članak 12.

Nagib se spremnika prema
horizontalnoj ravnini utvrđuje pri pregledu spremnika.

Novoukopani spremnici moraju
biti napunjeni vodom najmanje 36 sati.

Članak 13.

Mjerno mjesto može biti na
poklopcu ulaznog otvora ili izvan spremnika, a njegova se udaljenost određuje
prema bližem kraju cilindričnog dijela spremnika.

Stalni položaj mjernog mjesta
određuju:

1) mjerna cijev – na poklopcu
spremnika

2) cijev koja pokazuje razinu
– izvan spremnika.

Članak 14.

Mjerna se cijev postavlja u
sredini poklopca ulaznog otvora pod pravim kutom. Iznimno, može se pomaknuti
izvan sredine poklopca, ali samo u smjeru osi cilindričnog dijela spremnika.

Promjer mjerne cijevi ne
smije biti manji od 38 mm ni veći od 50 mm.

Donji kraj mjerne cijevi mora
biti otvoren i ne smije biti udaljen od mjerne točke više od polovice nazivnog
promjera.

Dio mjerne cijevi što ulazi u
spremnik mora imati cijelom duljinom kružne otvore ili proreze. Promjer kružnog
otvora ne smije biti manji od 10 mm, a širina proreza – od 3 mm. Prorezi moraju
biti simetrični i nalaziti se uzduž dviju nasuprotnih izvodnica, a kružni
otvori moraju biti po cijeloj površini mjerne cijevi. Razlika u visini između
najviše točke nižeg otvora i najniže točke sljedećeg višeg otvora ne smije biti
veća od 10 mm.

Članak 15.

Cijev koja pokazuje razinu
mora se postaviti okomito na horizontalnu ravninu što prolazi kroz os
cilindričnog dijela spremnika.

Veza cijevi koja pokazuje
razinu sa spremnikom mora biti nerastavljiva i tako čvrsta da se položaj cijevi
koja pokazuje razinu prema spremniku ne može mijenjati.

Članak 16.

Ako je mjerno mjesto na
poklopcu ulaznog otvora, obujmi se ili razina tekućine od mjerne točke očitava
na mjernoj letvi na osnovi traga što ga je ostavila razina tekućine pri spuštanju
mjerne letve kroz mjernu cijev.

Ako je mjerno mjesto izvan
spremnika, obujam se ili razina tekućine od mjerne točke očitava na ljestvici
postavljenoj uz cijev koja pokazuje razinu na osnovi donjeg meniska razine
tekućine u cijevi koja pokazuje razinu, prenesenog na ljestvicu vodoravnim
pokazivalom klizača.

Mjerna se točka može odrediti
ili na cijevi koja pokazuje razinu ili kao zamišljena točka presjeka donje
izvodnice cilin­dričnog dijela spremnika i osi koja pokazuje razinu cijevi.

Podjele nanesene na mjernim
letvama i ljestvicama izražene su u jedinicama obujma ili duljine.

Članak 17.

Mjerna se letva s podjelom
izraženom u jedinicama obujma može upotrebljavati samo za jedan određeni
spremnik.

Mjerna letva s podjelom izraženom
u jedinicama duljine mo­že se upotrebljavati za mjerenje razine tekućine u više
spremnika.

Članak 18.

Ljestvica uz cijev koja
pokazuje razinu, čija podjela može biti izražena u jedinicama obujma ili
duljine, služi za mjerenje obujma ili razine tekućine samo u jednom spremniku.
Položaj ljestvice prema cijevi koja pokazuje razinu mora biti stalan, a veza
ljestvice s cijevi koja pokazuje razinu mora biti nerastavljiva.

Članak 19.

Podjele u jedinicama obujma
mogu biti izražene u litrama, hektolitrima ili kubičnim metrima, ili u
dvostrukom, peterostru­kom, deseterostrukom, dvadeseterostrukom i
pedeseterostrukom iznosu izabrane jedinice obujma.

Obujam za izmjerenu razinu
tekućine očitava se u obu­jams­koj tablici.

Članak 20.

Za mjerne letve i ljestvice čije
su podjele izražene u jedinicama duljine važe uvjeti propisani Pravilnikom o
mjeriteljskim zaht­jevima za mjerila duljine koja služe za mjerenje visine
stupca te­ku­ćine odnosno visine praznog prostora u skladišnim i transportnim
posudama.

Članak 21.

Pod pregledom spremnika
razumijeva se premjeravanje nje­govih geometrijskih veličina. Na temelju
podataka utvrđenih pregledom izrađuje se obujamska tablica ovisno o razini
tekućine.

Za spremnike s ljestvicom,
ljestvica se izrađuje ili provjerava na temelju podataka utvrđenih pregledom
spremnika i izrađene obujamske tablice.

Potvrda o ispravnosti
spremnika izdaje se u obliku obu­jamske tablice.

Članak 22.

Pri očitavanju razina
tekućine na mjernoj letvi ili ljestvici koja pokazuje razinu tekućine može
odstupati od vrijednosti iz obujamske tablice:

1) za obujme jednake ukupnom
obujmu spremnika ± 0,5% od ukupnog obujma;

2) za obujme manje od ukupnog
a veće od najmanjeg obujma ± 0,5% od izmjerenog obujma;

3) za obujme jednake ili
manje od najmanjeg obujma spremnika ± 0,5% od najmanjeg obujma.

Najmanji obujam spremnika
obujam je što se dobiva kao umnožak površine najvećega horizontalnog presjeka
spremnika i visine od 20 cm.

Članak 23.

Mjerna letva čija je podjela
izražena u jedinicama obujma mo­ra imati istu oznaku kao i spremnik.

Obujamska tablica i spremnik
moraju imati istu oznaku. Ako je spremnik ukopan, njegova oznaka mora se
postaviti na zidu šah­te.

Oznake iz stavka 1. i 2. ovog
članka moraju biti trajno i vid­ljivo nanesene.

Članak 24.

Mjerne letve i ljestvice čije
su podjele izražene u jedinicama duljine moraju biti pregledane i žigosane kao
mjerila duljine.

Mjerne letve i ljestvice čije
su podjele izražene u jedinicama obujma žigošu se na početku i na kraju, a
mjerne letve – i uz oznaku spremnika.

Stalni se položaj ljestvice
prema spremniku i cijevi koja pokazuje razinu osigurava provlačenjem žice kroz
male otvore na dijelovima za spajanje ljestvice sa spremnikom i cijevi koja
pokazuje razinu, a zatim se krajevi žice upredu i žigošu.

Ako se visina mora mjeriti
mjernom letvom čija je podjela izražena u jedinicama duljine, spremnici se ne
žigošu.

Članak 25.

Ovaj pravilnik stupa na snagu
osmog dana od dana objave u »Narodnim novinama«.

Klasa: 011-02/01-04/13
Urbroj: 558-03/1-01-1
Zagreb, 9. travnja 2001.

 Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

![](dodatni/360038.gif)

if !supportEmptyParas endif

                                    CRTEŽ BR. 1

if !supportEmptyParas endif

 1) mjerna vertikala,

 2)  referentna
ploča,

 3)  spoj
referentne ploče s plaštom spremnika,

 4)  referentni
prsten,

 5)  dno
spremnika,

 6)  plašt
spremnika,

 7)  krov
spremnika,

 8)  radna
platforma mjernog mjesta,

 9)  zaštitna
ograda mjernog mjesta,

10) poklopac
otvora za mjerenje,

11) vodilica,

12) spoj
vodilice s plaštom spremnika,

13) otvori
na vodilici Ø 25 mm, na međusobnome vertikalnom razmaku od 200 mm,

14) pločica
za registriranje metroloških pregleda i žigosanje.

if !supportEmptyParas endif

![](dodatni/360039.gif)

if !supportEmptyParas endif

if !supportEmptyParas endif

              CRTEŽ
BR. 2

if !supportEmptyParas endif

if !supportEmptyParas endif

 1)  mjerna
vertikala,

 2)  referentna ploča, pričvršćena za vodilicu
najmanje u tri točke,

 3)  dno spremnika,

 4)  plašt spremnika,

 5)  krov spremnika,

 6)  otvor za mjerenje, kao na crtežu br. 1,

 7)  vodilica,

 8)  otvori na vodilici Ø 25 mm, na
međusobnome vertikalnom razmaku od 200 mm,

 9)  fleksibilna veza,

10) obujmice,

11) vijci za ugađanje uspravnosti vodilice (3
komada),

12) kruta veza vodilice s plaštom spremnika,

13) pločica za registriranje metroloških pregleda i
žigosanje.

![](dodatni/360040.gif)

if !supportEmptyParas endif

if !supportEmptyParas endif

CRTEŽ BR. 3

if !supportEmptyParas endif

1)   mjerna
vertikala,

 2)  referentna
ploča,

 3)  referentni
prsten,

 4)  dno
spremnika,

 5)  plašt
spremnika,

 6)  plivajući
(potonski) krov spremnika,

 7)  sistem
za brtvenje plivajućeg krova,

 8)  radna
platforma mjernog mjesta,

 9)  zaštitna
ograda mjernog mjesta,

10) otvor
za mjerenje, kao na crtežu br. 1,

11) vodilica,

12) otvori
na vodilici Ø 25 mm, na međusobnome vertikalnom razmaku od 200 mm,

13) cijev
za vođenje plovka uređaja za automatsko mjerenje razine tekućine,

14) uređaj
za očitavanje na uređaju za automatsko mjerenje razine tekućine,

15) spoj
vodilice s cijevi uređaja za automatsko mjerenje razine tekućine,

16) vijci
za ugađanje uspravnosti vodilice i cijevi uređaja za automatsko mjerenje razine
tekućine (3 komada),

17) spoj
vodilice i cijevi uređaja za automatsko mjerenje razine tekućine s plaštom
spremnika.

![](dodatni/360041.gif)

if !supportEmptyParas endif

if !supportEmptyParas endif

                                                          CRTEŽ BR.
4

if !supportEmptyParas endif

 1)  mjerna
vertikala,

 2)  referentna
ploča,

 3)  spoj
referentne ploče s vodilicom,

 4)  dno
spremnika,

 5)  plašt
spremnika,

 6)  krov
spremnika,

 7)  otvor
za mjerenje,

 8)  vodilica,

 9)  otvori
na vodilici Ø 25 mm, na međusobnome vertikalnom razmaku od 200 mm,

10) fleksibilna
veza,

11) otvor
za ulaz ljudi u spremnik,

12) plovak uređaja za automatsko mjerenje razine
tekućine,

13) zategnuta žica za vođenje plovka,

14) mjerna traka uređaja za automatsko mjerenje
razine tekućine,

15) spoj žice za vođenje s dnom spremnika,

16) zaštitna cijev mjerne vrpce,

17) nosači zaštitne cijevi,

18) kolotur mjerne vrpce,

19) uređaj za očitavanje na uređaju za automatsko
mjerenje razine tekućine.

if !supportEmptyParas endif

Pravilnik, NN 35/2001-626